Llista i classifica les entitats que s'esmenten al text:
Maria Aurèlia Capmany i Farnés (Barcelona, 3 d'agost de 1918 - 2 d'octubre de 1991) fou una novel·lista, dramaturga i assagista barcelonina. Destacà també com a activista cultural, feminista i antifranquista. Va rebre el Premi Sant Jordi de novel·la el 1968 amb l'obra Un lloc entre els morts i el Premi Joanot Martorell el 1948 amb El cel no és transparent. Fou presidenta del PEN català entre 1979 i 1983. Neta de Sebastià Farnés, intel·lectual autor de la Paremiologia catalana comparada, i filla d'Aureli Capmany, folklorista i col·laborador en revistes infantils, i de Maria Farnés Pagès, va passar la joventut al pis de la família, a tocar de la Rambla de Barcelona. Estudià a l'Institut Escola de la Generalitat de Catalunya i es va llicenciar en Filosofia a la Universitat de Barcelona de la postguerra. Va practicar la docència durant els anys 40 i 50 a l'Institut Albéniz de Badalona i a l'Escola Isabel de Villena a Barcelona. També va treballar gravant vidre, ofici que havia après en l'època d'universitària. Amb la seva primera novel·la, Necessitem morir (publicada el 1952), quedà finalista del Premi Joanot Martorell de 1947, premi que va guanyar l'any següent amb El cel no és transparent. El seu prestigi com a narradora arribarà amb novel·les com Betúlia, El gust de la pols i, sobretot, per Un lloc entre els morts, Premi Sant Jordi del 1968. L'any 1981 va rebre el Premi Ramon Fuster, atorgat pel Col·legi Oficial de Doctors i Llicenciats en Filosofia i Lletres i en Ciències de Catalunya, i el 1983 va guanyar el Premi Crítica Serra d'Or de Literatura Infantil i Juvenil amb El malefici de la reina d'Hongria.
Maria Aurèlia Capmany i Farnés : artista_o_autor, Barcelona : Entitat_Geopolítica, Un lloc entre els morts : obra_escrita, El cel no és transparent : obra_escrita, Sebastià Farnés : artista_o_autor, Paremiologia catalana comparada : obra_escrita, Aureli Capmany : artista_o_autor, Maria Farnés Pagès : persona, Institut Escola de la Generalitat de Catalunya : educació, Universitat de Barcelona : educació, Institut Albéniz : educació, Badalona : Entitat_Geopolítica, Escola Isabel de Villena : educació, Necessitem morir : obra_escrita, Betúlia : obra_escrita, El gust de la pols : obra_escrita, PEN català : organització, la Rambla : ubicació, Col·legi Oficial de Doctors i Llicenciats en Filosofia i Lletres i en Ciències de Catalunya : organització, El malefici de la reina d'Hongria : obra_escrita